### Beslutningstema

I denne sag besluttes, om [adresse] i Skærbæk skal udbydes offentligt til salg, under hvilke vilkår og til hvilken mindstepris.

### Historik

[adresse] 2 i Skærbæk benyttes i dag af ungdomsskolen som værksted for træarbejde mv.

Ejendommen er købt af Tønder Kommune i 2003.

### Sagsfremstilling

Ejendommen bliver tom i forbindelse med, at brugerne og aktiviteterne i bygningen flyttes til nyopførte værkstedslokaler i [adresse].

Som led i Tønder Kommunes ejendomsstrategi, hvor fokus er nedbringelse af m², ønskes [adresse] i Skærbæk udbudt til salg i offentligt udbud.

Bygningen er 380 m², heraf 65 m² garage og den resterende del værksted og kontor. Grunden er 1.275 m².

Ejendommen er opført i 1972 og garagen i 2007. Den fremstår i flot stand, særligt indvendigt med opvarmet værksted/lager, kontorlokaler, samt bad og toiletfaciliteter.

Værkstedsbygningen har fået nyt tag i 2023.

[adresse] i Skærbæk ligger i byzone og er omfattet af lokalplan nr. 142 Erhvervsområde øst i Skærbæk. Området må benyttes til erhvervsformål i form af industri, oplag, lager- og værkstedsvirksomhed, håndværk, engroshandel og servicevirksomhed, samt forretningsvirksomhed og kontor i tilknytning til nævnte anvendelser.

Ifølge udbudsbekendtgørelsen skal ejendommen sælges i offentligt udbud til markedsprisen.

Forvaltningen har derfor indhentet to eksterne vurderinger på ejendommen fra [adresse] og Mikkelsens Ejendomskontor.

Vurderingerne lyder på 1.000.000 kr. fra Home og 900.000 kr. fra Mikkelsens Ejendomskontor.

Det foreslås, at bygningen udbydes offentligt til salg med projekt til den højeste vurdering - en mindstepris på 1.000.000 kr.

### Økonomi

De årlige driftsmidler for [adresse] i Skærbæk er 55.707 kr. Disse driftsmidler flyttes til den nye værkstedsbygning i [adresse].

Et salg af bygningen giver derfor ingen driftsbesparelse, men alene en indtægt på 1.000.000 kr.

Samtidig anslår forvaltningen, at driftsudgifterne til at holde bygningen i tomgang vil udgøre 15.000 kr. årligt til el, vand og varme.

Udgifter i forbindelse med salg er anslået til 100.000 kr. ekskl. moms til ejendomsmæglersalær og evt. rapporter.

### Lovgrundlag

Udbudsbekendtgørelsen, Planloven og Den Kommunale Styrelseslov §68, stk. 1

### Indstilling Direktionen indstiller,

|  |  |
| --- | --- |
| at | Læssevej 2, Skærbæk udbydes offentligt til salg med projekt til en mindstepris på 1.000.000 kr. inkl. moms, |
| at | indtægten tilføres kassen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 23:

Indstillingen anbefales, idet udbudsperioden er 12 uger.

Michael Ravn deltog ikke i mødet.

### Beslutning

Økonomiudvalgets indstilling godkendt.

Mikael Iversen (T) deltog ikke i mødet.